Валентина Семеновна Михайлова

Валентина Семеновна  Михайлова (4.1.1924 жылы туған, Алтай өлкесі, Барнауыл) — тіл білімі маманы, филология ғылымы кандидаты (1953), доцент(1963). Әл-Фараби атындағы ҚазҰУ-дың тарих-филология факультетін бітірген (1946). 1946—1949 ж. Алматы заң институтында оқытушы. 1949—1952 ж. ҚазҰУ-да аспирант, аға оқытушы, доцент. Профессор X. Махмудовтың жетекшілігімен "Орыс тілі дыбыстары мен дыбыстық тіркесімдерінің қазақ тіліндегі қолданылуы" деген тақырыпта кандидаттық диссертация қорғады. 30-дан аса ғылыми мақала авторы.

 Шығармалары 
Реализация русских звуков и звукосочетаний в казахском языке. АКД., А., 1953.Қазақ тілі. Энциклопедия. Алматы: Қазақстан Республикасы Білім, мәдениет және денсаулық сақтау министрлігі, Қазақстан даму институты, 1998 жыл, 509 бет. ISBN 5-7667-2616-3

 Дереккөздер 

Санат:КСРО филологтары
Санат:1924 жылы туғандар